Vážení zákonní zástupcovia,

dovoľujeme si vás požiadať o záväzné stanovisko k aktuálnemu rozhodnutiu zriaďovateľa – Mesta Šaľa, ktorý v súlade s rozhodnutím ministra školstva, vedy, výskumu a športu č. 2021/10079:2-A1810 z 2. marca 2021 a v súlade s platnými uzneseniami vlády SR č. 122/2021 a č. 123/2021 z 28. februára 2021 **obnovuje ku dňu 15. marca 2021 prevádzku materských škôl, I. stupňa základných škôl, špeciálnych tried, školských klubov detí, resp. činností súvisiacich so stravovaním.**

Naša žiadosť je motivovaná snahou získať v predstihu reálny obraz o aktuálnom názore zákonných zástupcov detí k rozhodnutiu opätovne obnoviť prezenčné vzdelávanie na I. stupni základnej školy.

Mám záujem o:

1. pokračovanie vzdelávania môjho dieťaťa dištančnou formou
2. prezenčnú formu vzdelávania dieťaťa a zároveň súhlasím s predložením originálu negatívneho testu na ochorenie COVID-19 k**nahliadnutiu** oprávnenej osobe.

Žiadame vás, aby ste elektronicky, tzn. prostredníctvom aplikácie EduPage na uvedené otázky odpovedali v termíne **do 17.00 h, 11. marca 2021 (štvrtok)**.

Obnovenie prezenčného vzdelávania určenej skupiny žiakov I. stupňa našej školy sú stanovené ďalšie podmienky vstupu žiakov do jej priestorov je povinné vyplnenie tlačiva: **Čestné vyhlásenie o bezinfekčnosti** (umiestnené na webovej stránke školy – **tlačivo 8/a**), ktorého súčasťou je povinnosť zákonného zástupcu predložiť k **nahliadnutiu originál negatívneho výsledku** RT-PCR testu na ochorenie COVID-19 nie staršieho ako 7 dní alebo negatívneho výsledku antigénového testu certifikovaného na území Európskej únie na ochorenie COVID-19 nie staršieho ako 7 dní. Kontrolu vykoná riaditeľom školy v súlade s GDPR písomne poverená oprávnená osoba (učiteľ/vychovávateľka).

K materiálom, ktorý musí zákonný zástupca žiaka povinne vyplniť a nadväzne predložiť základnej škole je tiež tlačivo: **Informácie pre dotknutú osobu/zákonného zástupcu dotknutej osoby COVID-19**, viď. článok 13 ods. 1 a 2 Nariadenia Európskeho parlamentu a rady 2016/679 (umiestnené na webovej stránke školy – **tlačivo spoločné pre zákonných zástupcov detí materskej školy a žiakov základnej školy**).

***Upozorňujeme, podmienka negatívneho výsledku RT-PCR testu na ochorenie COVID-19 nie staršieho ako 7 dní alebo negatívneho výsledku antigénového testu nie staršieho ako 7 dní jedného zo zákonných zástupcov neznamená, že ak je druhý zo zákonných zástupcov alebo, ktorýkoľvek iný člen spoločnej domácnosti pozitívny na COVID-19, dieťa môže prejsť na prezenčnú formu vzdelávania, tzn. prichádzať do školy a začleniť sa do triedneho kolektívu.***

***V danom prípade musí dieťa automaticky, ako aj ostatní členovia domácnosti, podstúpiť povinnú 14-dňovú karanténu.***

***Výnimku z testovania a tým aj z povinnosti preukázania výsledku negatívneho testu, budú mať tí zákonní zástupcovia, ktorí:***

* ***prekonali ochorenie COVID-19 a budú mať potvrdenie nie staršie ako 90 dní,***
* ***boli zaočkovaní druhou dávkou vakcíny, ak od očkovania uplynulo aspoň 14 dní.***

***Akékoľvek nerešpektovanie epidemiologických opatrení prípadne vedomé poskytnutie zavádzajúcich informácií sa podľa zákona č. 355/ 2007 Z. z. dotknutá osoba dopúšťa priestupku na úseku verejného zdravotníctva (možnosť udelenia sankčnej pokuty), resp. v kontexte uvedeného môže jej konanie napĺňať skutkovú podstatu trestného činu šírenia nebezpečnej nákazlivej ľudskej choroby!!!***

Za pochopenie vopred ďakujeme.

PhDr. Rudolf Kuklovský

riaditeľ školy